标题：天涯浪子
天涯浪子
  天涯浪子 张庆[1]曾先后在多个文学网主持红楼与诗词版面，新浪网旧体诗词精英班等多个重要博客圈资深会员。
近期主要作品：
《由格律诗体向词体发展的初步探索》
《炒作与失真：全社会要为旧体诗满分作文反省》
《何谓“诗”——从一组顺口溜的论争谈起》
《当红楼遭遇网络——浅谈网络红学的理性空间》
《从妙玉到长平公主——看一场红学论点形成之荒诞过程》
《黛玉初名辨正》
《对李清照与王氏“表姐妹”关系的几点补正》
《关于〈水浒〉与〈金瓶梅〉故事重合点的情景变迁》
《赏读姚姬传〈夜起岳阳楼望月〉》
《老妻书至何方——就一首诗作者的几点说明》
《〈郎潜纪闻初笔〉涉及桐城掌故条目汇编并补证四则记》
《马朴臣卒年新识》
《马朴臣卒年考[2]》
《桐枞人文争端刍议[3]》
《齐之鸾系列之一：“中山王裔”》
《齐之鸾系列之二：此“天福”非彼“添福”》
《不可以小说手段证信史——重议方孝标兼与白梦女士商榷》
《只恐夜深花睡去——海棠文化现象初窥》
《点绛集》
《李贺诗解注论笺》（未完稿）
《抱经潭说诗：〈诗经〉基本疏义初试》（未完稿）
部分诗词作品：
步韵和金也度《野渡无人》卷后题诗兼答谢之
其一：
商洋十载负经纶，荡尽浮尘笔墨新。
行迹千山风景秀，书开万卷草堂春。
衔来旧韵当传诵，赚得佳篇更自珍。
计较红尘狂醉客，凭君野渡去无人。
其二：
书香气朗合乾坤，暗调诗心采墨痕。
偶植香棠分水色，每成佳句出山门。
闲情雅趣开新意，草卷行书辟旧论。
酬唱往来今古事，寒烟载道近黄昏。
题画扇
月小相迎淡淡风，坐听山色有无中。
多情怕问琴心扰，落径深深几瓣红。
偶然留诗
陌上风波里，愁看帝女花。
孤鸿相去远，一水一天涯。
早访颂嘉湖作七律一首
矮桥扶上护栏平，望到烟波织缕横。
翠墨描成红萼重，丹青绣出绿华莹。
从容鸟兽穿山过，急切虫蝉抱叶鸣。
直待日高人亦去，归心不似白云轻。
七律吊方以智
演易原知帝日昏，未曾流弃入金门。
青山不没英雄骨，白水犹怀故国恩。
野草无心翻碧浪，江风有泪哭忠魂。
悲情借向离歌发，我与先生共一樽。
七律·再吊方以智
竟夜关山换日新，清风饮痛汉时臣。
千波血影驰汗马，九步莲华洗肉身。
铁砚磨成真骨气，丹书写出旧精神。
苍舟照见禅枯灭，剩有秦淮一半春。
临屏三答也是闲人
其一：
笔是奇材志不输，诗心每费贡真愚。
闲人度我应年小，惯把青春老字吁。
其二：
一局棋盘岂谓输？鹓雏心事奉贤愚。
光风才到好时节，无限江山意可吁。
其三：
不是穷途不敢输，可曾真愧对乡愚？
苔笺剩点无痕梦，一枕清风惯旧吁。
步剔芜居士韵作归隐诗
欲比邻村隔翠斜，杨风吹透柳烟遮。
微凉改湿春边草，暖煦穿红陌上花。
野店赊回陈米酒，菜园圈起旧篱笆。
人间不识君高意，就着芒鞋早到家。
自题
敝帚居家不自珍，年年吹絮过东门。
苟因弱病耽名酒，可有青春羡美人？
立世也曾投白目，端容犹未改儒巾。
浮华岂必经沧海，去向庾楼问几轮。
临屏次韵徐蕴之老
不是新来住客家，前尘谁与共飞花。
每逢清淡酬知己，浑欲相思比梦涯。
心意诗
何事蒲杨学放娇？青螺楚楚眼迢迢。
乱莺去后催芳景，明月归时过小桥。
总有良风来戏我，竟无一梦到春宵。
灵台只剩琼山远，为我殷勤说玉箫。
随笔
我学清风避旧尘，问何心事易沾身？
那年曾被摘花错，误作襄阳梦里人。
应制国庆咏怀
乱峰谁矗几云巅，落遍星辰上此肩。
万里宏图抒远目，千秋基业瞩高贤。
长风不到开疆日，捷履先登改革年。
我羡河山须掷笔，青鸥正好过蓝天。
读史随笔
五帝三皇尽堕埃，人间谁不帝王材？
何时太傅辞虚席，斯路可为真道哉！
病中咏怀
欲肩心路比心涯，芳草为邻处处家。
流水不知云是我，问谁薄命似桃花？
闺风
一澹红柔入水村，待谁收拾旧妆痕。
海棠未肯窥颜色，又拣春风过玉门。
冬中
望见天涯孰可亲？不沾星月不沾尘。
停花喜夺三杯酒，邀醉来寻一段春。
白雪如知梅骨意，东风好写赋精神。
江娥久惯人间住，莫与愚流说笑嗔。
春日笔意
递盏相知余谓然，春风春水碧凉天。
半笺写到眉间字，一瓣吹回指上弦。
公子年华忝有梦，小姑心事可谁怜？
刘郎肯作耽花赋，放遣东君入画船。
玉蝴蝶慢·挽陈晓旭
又见西山残照，凭栏低泣，梦断红楼。争奈春时，满目竟似穷秋。柳青边、梧桐添老，云散处、雁迹曾留。眼波愁。昔人不再，往事悠悠。
孤舟。渔歌悲晚，清风送客，来去无由。雨打新枝，落红何事上汀洲？指潇湘、因伤故地，道夜来、月缺如钩。怅情收。应追旧景，望断江流。
八声甘州*黛玉葬花
对暮云万里葬花天，不雨亦飕飕。恰清风骤紧，花锄暗取，筑垒香丘。争奈物华竞逝，去也再难留。还怕春痕弃，月冷汀洲。 
命薄料来如此，恨前缘草木，往事堪收。正孤灯寒夜，离鸟动悲喉。道今生、尘寰两误，忆来时、何处系归舟。飘零意，向残红里，都付江流。
石州慢
小院回廊，兰径露阶，香榭池阁。深寒稍上花痕，雨住晚来风恶。倚轩听渺，往往宝刹清音，画楼斜挂西山角。慢笛更消沉，任今宵流却。
如昨。早春欺我，两盏相思，一身凉薄。付向弦端，弹破满庭纷落。停笺泪上，问有几许芳魂，琴心剩把青衣濯。从此怯凭栏，怕东风先觉。
朝中措
翠峰江畔柳烟斜。沽酒对昏鸦。走马京城无事，闲来看尽繁花。
春风几度，刘郎去后，凋谢人家。唤醒樽前莫问，征帆归棹天涯。
更漏子
小池风，红烛泪。柳岸花声吹细。玉簟冷，锦衾凉。画堂小篆香。
玄冰破，春情恶。惆怅一声离索。梦魂远，酒肠枯。天涯隔雁书。
长相思
风一丝，雨一丝。吹上杨桥落梦迟。春寒浑不知。
酒痕痴，泪痕痴。瘦俏江南第一枝。梅花怨笛时。
忆江南
吴歌远，先到望江楼。淡雨新疏弦上月，清风暗送小兰舟。春在画中流。
临江仙·春行
隐隐梅疏星淡，扶墙一点微红。矮茅新雪尚消融。杏帘花影里，穿透晓寒风。
漠漠如烟初织，山茫行色匆匆。有时乖蹇有时通。休叹平素意，都在往来中。
捣练子
红烛冷，画屏深。侧向银灯敲断金。
若是人间寻不得，天涯指我一张琴。
金缕曲（重读《天龙八部》，感怀偶填一首）
塞上西风冽。问何来、几坛美酒，可教愁歇？三十余年浑一梦，留得楼兰呜咽。都过尽、儿时风月。残剑当歌吹暮里，任黄昏、啼破千山雪。重到此，恸悲彻。
英雄自古真名节。奈如今，谩言竟出，杜鹃声裂。惆怅江河挥不去，误了当年豪杰。正说道，征戈皓铁。乱石岗头埋宵鼓，恨金沙阻断峥嵘灭。惟祭我，泪和血。
临江仙
梦见木兰吹乱，杜鹃啼破烟津。清明湖上细纷纷。珠声都历历，敲断朔山云。
隔个画池灯幕，听风懒问来因。凭君拾掇碎花痕。新愁沾不起，拂落旧时春。
忆仙姿·题二首
其一：
梦在早寒香处。睡暖不消花烛。浅语唤伊迟，惊醒满城风絮。春妒，春妒。关瘦一帘红雨。
其二：
寻到小园春昼。拾起檀香依旧。怕见卷帘人，已是红房花瘦。低叩，低叩。伊在那时羞走。
江城子（病无眠，有作）
秦妆割破小银盘。浅斟寒。被吟肩。鱼乡山枕，拾碎就重编。竟是相思磨病起，吹不灭，影儿单。
鹧鸪天
侵透宵寒带叶飞。软红无力抱香垂。双潭月魄磨菱镜，一捧春心瘦柳枝。
归梦杳，落英稀。花笺移到玉屏低。将愁叠作珠儿小，去向东风换蝶衣。
浣溪沙 
梦里红嫱镜里裁。巧云移上小金钗，当年宝髻又重来。
彩笔修成新尺素，青衣拂落旧尘埃。芳心一点候郎猜。
浣溪沙
坐起三更理病丝。金风沾露布寒衣。宫花已有隔年知。
一捧冰心凉到骨，十分清苦写成诗。掖庭西畔系相思。
鹧鸪天
侧水娇杨用意梳。春风照面竟踟蹰。青衣淡写五湖信，彩袖轻抛一卷书。
羞自喜，笑相扶。佳山佳水似当初。与郎编起千千结，解得心思入梦无？
蝶恋花
转眼萧疏无寄处。一半高楼，一半伤情绪。杨柳依依风正舞。杜鹃啼破斜阳暮。
久欲贪杯愁更苦。腾个心儿，也唤春来住。花亦怜侬春不语。乱红红遍西山路。
临江仙·题醉花葶
处处流莺啼昼暖，深闺睡醒花容。胭脂洗出小桃红。曲终能解意，解佩画帘中。
为赋新歌斟酒满，葶前醉了春风。芳心指点旧萍踪。瑶乡迷蝶梦，油壁接青骢。
蝶恋花
小院篱墙开几度。约见春心，才使青红吐。帘里香沾帘外雨。泥痕别在江南住。
信底耽成没信处。久欲凭栏，却怕凭栏句。剪碎灯花挼一缕。听风吹过斑斓树。
鹧鸪天
昨夜江山未改非。春风骤里入桃蹊。君须记省千竿月，我亦销成一寸灰。
裁露冷，照帘低。绛衣和泪抱城西。那年病到长安梦，竟使苌弘带血归。
浣溪沙
潦草伤心似旧狂。殷勤莫问半容妆。西风独自仗悲凉。
花若有情还堕泪，鸿兼无字久回肠。灵台谁为拄高香？
鹧鸪天
不是刘郎信有期。乍凉重唱鹧鸪词。佛因许我三生泪，我欠灵台一丈灰。
弦急急，雨迟迟。去年春燕寄巢枝。屏山已隔花前语，拣尽东风唤未回。
阮郎归
多情因许问佳期。风传信底知。空笺垂到落花时。妆成字字欺。
新伫眼，枉凝眉。虹梁带露低。青屏相对背红衣。残烟和泪题。
蝶恋花·闺艳
玉露香堆花砌紫。消褪霞云，软底噙芽翠。拥雪羞张红杏蕊。金莺藏小鸳鸯被。
化暖才融浓欲睡。雾湿莲房，解说春知未？绛夜教裁泉上水。为郎肖作相思坠。
减字木兰花
一池风细。陌上杨花吹又起。落尽微凉。新梦偏无旧梦长。
绿云才挽。欲试明妆容易懒。改到黄昏。不见襄阳道上人。
采桑子
乍凉吹透鸳鸯枕，梦又关秋。泪又关秋。今夜双星流不流？
春情已似人情薄，来也登楼。去也登楼。谁信清风不自由。
采桑子
多情总是风怀月，望极阑干。望极阑干。眼底西关难又难。
天边可有相思草？欲执君看。欲执君看。人在天涯还未还？
采桑子
紫衣双凤玲珑小，舞乱春光。舞乱春光。我与宫眉梦不长。
小蛮每被鱼山减，剩点残妆。剩点残妆。一片桃花入洞房。
玉楼春
那年摆渡湖中好。花正青春歌正小。自从别后废音书，却信当时春未到。
流光容易穿针巧。未便留春春又老。隔年纵有再春时，不见伊人楼上俏。
浣溪沙
三昧菩提会不真。杨花落月葬金身。天涯谁是苦航人。
昨夜残更空泣远，今年粉蝶竟伤春。有时风雨亦沾尘。
虞美人
飞光走似壶中满。一一吹愁展。卜花情事耐消磨。谁在紫绡香帐改绫罗？
清风谁送幺枝上。约约和春放。小桃种处不知年。忍付弱红留点著心边。
浣溪沙
兴意初来闹冶春。飞花入榭撵凡尘。真因如果果成因。
栈路日随天路远，他乡人似故乡亲。齐纨只是不关身。
浣溪沙
讵是消闲坐客新？拨云天里搦天痕。伤心久负圣皇恩。
芳草当年浑似我，乱花如我合愁身。垂杨又照渡江人。
南歌子
驿外桐花小，江南艾叶香。谁家陌上少年郎？玉笛低眉曾似，挽风凉。
有梦当时远，多情著意长。问春心事可收藏？却向红笺写个，是鸳鸯。
采桑子
夫天总有千人面，爱又何如？恨又何如？我是乾坤一丈夫。
书生底气真无改，能识天乎？能识人乎？笑问牛头挂角书。
金缕曲
醉死西城壁。算今番、谁家酒子，与侬相惜。一夜桃花偷葬了，水粉胭脂颜色。都告矣、湖山陈迹。每望江南空负手，更何期、不见君消息。留几许，冷成碧。
当年我笑青衫客。竟悲来、青衫似我，换回岑寂。欲写心笺伤心字，忍向窗前垂滴。皆放走、东风穿隙。莫怨残灯沾红泪，怕人间肖作清寒立。和梦也，久沉匿。
蝶恋花
金兔穿回闲信步。小竹亭边，欲接香衣舞。彩蝶如知春暗度。和春走到停笺处。
软草偷噙花底露。几啭流莺，几啭芳菲句。爱惜东风谁是侣？隔窗没个灯儿语。
金缕曲
梦里销魂味。趁惊来、单衣试酒，被愁先醉。苦竹空敲长短影，仿佛都曾浓睡。由不得、轻风吹起。月殒星微杨柳岸，问眉间、一段平安字。谁为我，卜生死。
那年我为桃花祭。到今时、悉归香冢，带寒犹坠。暗底唤回胭脂醒，竟是前轮相似。算误了、尘寰相避。此去岷山无好梦，恨人间多少伤心事。才换盏，与君替。
浣溪沙
谁放清愁一盏春？淡烟香草几沉沦。绿杨深里亦相闻。
懵懂心思容易改，光华岁月或如真。当年我是折花人。
鹧鸪天
一树红繁知未知？清风懒懒走回蹊。乱花欲坠凡人眼，软絮先沾学士衣。
三叠雨，数行诗。有山有月各参差。当时缀点云尖小，化作天凉仔细飞。
临江仙
记忆当年轻执手，依依走到凉亭。细翻琴谱为君听。解人花有语，相对数天星。
谁料红尘因劫重，此身生似飘萍。梨云都作打篷声。卧中无一字，和梦问卿卿。
采桑子
风华好学双飞燕，带点春光。带点容光。带点心思上画梁。
平生酷爱丹青子，总是书香。总是琴香。总是笙歌入梦长。
临江仙
小镜湖边曾携手，苔痕依旧青青。当时灯火转还明。风垂杨柳细，隔岸听花声。
溪底吟泉泉底石，与君肖作心形。人间可许渡双星？愿身庐上燕，衔草结三生。
金缕曲
柳照斜阳里。尽秋风、青山扶遍，漫川红紫。云帐空深深无主，此景依然谁会？真一段、人间游戏。酒胜杨花吹不醒，倩重来、到此先迷醉。天与火，正相似。
平生素爱嬉山水。仗淮头、邮亭底下，乍寒天气。教使今年花谢后，爱惜刘郎知未。且唤住、陈娥心意。雁阵偷肩眉上月，恰如今都共烟尘起。才执笔，托君子。
临江仙
昨夜寒鸦惊唤起，重来扶遍栏干。相逢不是旧河山。妆前空贮泪，镜里有人看。
碧玉蟾宫颜色故，可曾住着婵娟？闲翻日月对秋天。合身无个字，才堕碎花笺。
临江仙
此去相逢香满袖，归来依旧青衫。楼山浑不似江南。长河空浸暖，隐隐渡千帆。
香佛座前三拜首，为谁掣遍灵签？西风敷冷小茶尖。乱红栖蝶影，微雨过花檐。
蝶恋花
昨夜湖边听鹭远。几卷清秋，几卷苔林晚。说到天涯知梦短。红云叠里吹歌慢。
片雨为君留一瓣。仿佛青春，曾住菱花岸。淡酒三杯斟不满。携风穿过烟波散。
鹧鸪天
秋到长干景色殊。两般心事正愁余。一从伊路追魂字，惯把侬情作泪书。
思往旧，忆前初。名花识得谢郎无？蟾光已学愁人意，只恨西风竟不如。
鹧鸪天
落叶因谁作化身？心愁未改上梨门。清风凉月行如此，流水浮花照在君。
书底事，梦中人。听伊数落到黄昏。归来只恨鸦声早，留得湖山一片云。
鹧鸪天
暮脚江云慢卷舒。寒星几点已行无。非关镜底停花信，怕倚栏前被燕呼。
青黛冷，小山孤。君颜不似去年朱。秋风可是侬知己，肯劝郎心作雁书？
浣溪沙
谁住人间说梵音？九华峰上抚高琴。灵台自可托山林。
浪迹秋风空渡远，轮回底事两沉吟。不如怜我那般心。
蝶恋花
谁见青春耽老句？谁是羁人，谁是红尘侣？苟忘天涯停倦旅。邀留总似早行处。
转眼相知犹旦暮。伊在归时，检点来时路。指意寒星都约住。词衫竟作沾花絮。
踏莎行
那处愁烟，那年星雨。小乔转过西邻玉。问花何必最深红，春光却向伊行去。
沉水微添，暗香偷许。待谁肯把诗吟与。关帘巧作画眉人，唯庐结伴桐君侣。
踏莎行·叠前韵
爱把停云，堆成红雨。知卿与我双怀玉。小楼苑里正吹寒，春风略带莺飞去。
潮讯如来，芳期底许。旧愁竟作新题与。天涯便有摘星人，问伊讵是飞琼侣？
蝶恋花
谁令悲来重到此？谁把秋心，写在画魂里？恁是壶灯吹尽水。西风凋落凄凉味。
一遇云英湖上醉。笑说流年，不似归年费。爱恨与侬都老矣。听伊更念刘郎字。
踏莎行
月薄屏空，月盈杯满。花期又送归期远。红娘每对燕呼迟，春情却被春心倦。
暖絮初来，流星巧换。软风掩过灵河岸。当时泛客柳痕轻，今年重叠樱花瓣。
金缕曲
梦是桃花否。但回头、一番春醒，冷痕如旧。夜雨萧疏停别处，说尽刘郎身后。算往事、因风牵走。爱惜当时红豆子，把年华、排作相思扣。卿共我，意相授。
深寒可似红酥手。怯重来、数行烟火，被云堆皱。未许芳菲争死艳，恁个浮华消瘦。和泪罢、与他添酒。辛苦妆成多少梦，念青山病老寻花句。沈醉在，渡江口。